CELEX: E2021P0003
Language: lv
Date: 2021-07-01 00:00:00
Title: Oslo tingrett 2021. gada 1. jūlija lūgums EBTA Tiesai sniegt konsultatīvu atzinumu lietā PRA Group Europe AS pret Staten v/Skatteetaten (Lieta E-3/21) 2021/C 426/06

21.10.2021   
            
            
               LV
            
            
               Eiropas Savienības Oficiālais Vēstnesis
            
            
               C 426/9
            
         
      
         Oslo tingrett2021. gada 1. jūlija lūgums EBTA Tiesai sniegt konsultatīvu atzinumu lietā PRA Group Europe AS pret Staten v/Skatteetaten
      
      (Lieta E-3/21)
      (2021/C 426/06)
      
         Oslo tingrett (Oslo apgabaltiesa) 2021. gada 1. jūlija vēstulē, kuru Tiesas kanceleja saņēma 2021. gada 2. jūlijā, lūdza EBTA Tiesu sniegt konsultatīvu atzinumu lietā PRA Group Europe AS pret Staten v/Skatteetaten par šādiem jautājumiem.
      
                  1.
               
               
                  Vai pastāv ierobežojums EEZ līguma 31. panta nozīmē, to lasot kopā ar 34. pantu, ja Norvēģijas uzņēmumu grupas iemaksas palielina maksimālo atskaitījumu par procentiem un līdz ar to tiesības uz procentu atskaitīšanu no parāda saistītajām pusēm saskaņā ar noteikumu par ierobežotu procentu atskaitīšanu, kas saskaņā ar Norvēģijas nodokļu noteikumiem nav pieejama EEZ uzņēmumu veiktiem ieguldījumiem vai ieguldījumiem EEZ uzņēmumos?
               
            
                  2.
               
               
                  Vai EEZ uzņēmums, kas ietilpst grupā ar Norvēģijas uzņēmumu, ir salīdzināmā situācijā ar Norvēģijas uzņēmumu, kas ir grupā ar citu Norvēģijas uzņēmumu, un kāda nozīme salīdzināmības novērtējumā ir tam, ka EEZ uzņēmums faktiski nav veicis grupas iemaksu Norvēģijas uzņēmumā, bet drīzāk aizdevumu?
               
            
                  3.
               
               
                  Ja ierobežojums pastāv: kādi vispārējo interešu iemesli var attaisnot šādu ierobežojumu?